钦定古今图书集成/理学汇编/学行典/第075卷 > 周礼 > 《地官》
## 钦定古今图书集成/理学汇编/学行典/第075卷 > 周礼 > 《地官》

师氏一曰“至德以为道本。”

〈订义〉郑康成曰：“德行，内外之称。在心为德，施之为行。”

黄氏曰：《孟子》曰：“规矩方圆之至也，圣人，人伦之”

至也，微累纤疵，非其至也，德至而后可以尽道。故曰：苟不至德，至道不凝焉。吕氏曰：至德者，精粹不可名之谓。道者，溥博渊泉，无声无臭，惟至德以为道本，故有所据依。朱氏曰：“至德” 云者，诚意正心，端本清源之事。道则天人性命之理，事物当然之则，修身齐家治国平天下之术。